Nagenoeg 1200 werkers kan hul werk verloor na Standard Bank aankondig dat hul 50 van sy takke in Gauteng gaan sluit – Die bank is nie die enigste wat sy werksmag afskaal nie, Absa het ook aangekondig dat hy sy banke herstruktureer | SAUK.co.za - Nuus.info
’n Werknemer van een van dié takke werk wat nie geïdentifiseer wil word nie, sê in ’n e-pos aan Netwerk24 luidens briewe wat reeds aan die werknemers gegee is, gaan sowat 1 200 pakkette aangebied word.
Dit sluit in takke in Pretoria in die Quagga-sentrum; Bloedstraat, Arcadia; Rosslyn; en Wonderboom Junction in die noorde.
“Pakkette gaan na bewering aan sowat 1 200 takpersoneellede aangebied word. Meer takke in die ooste van Pretoria en groter Gauteng word ook gesluit,” skryf die werknemer.
Benewens die takke wat gesluit word, is die werk van honderde personeellede by Standard Bank se IT-afdeling in gedrang wat weens toenemende digitalisering afgelê gaan word nie. Kragtens die art. 189-proses wat Standard Bank in November by dié afdeling begin het, word 528 werknemers die kans gebied om vrywillige skeidingspakkette te aanvaar.
Standard Bank het nog nie op ’n versoek vir kommentaar gereageer nie.
Die bank het ook nie alle poste gevul wanneer mense bedank of afgetree het nie en het in 2018 sy Suid-Afrikaanse personeel met meer as 900 mense verminder.
Die bank is nie die enigste wat sy werksmag afskaal nie.
Absa het op 7 Maart aangekondig dat hy sy banke herstruktureer en na verwagting moontlik 800 poste gaan afskaf.
René van Wyk, waarnemende uitvoerende hoof van Absa, het Maandag tydens die bekendmaking van die bank se resultate vir die jaar tot einde Desember gesê die bank is definitief nie gelukkig om dié stap te neem nie.
« Omgekrapte SAPD lede dreig met landwye staking na “kitsbevorderings” waar groentjies drie range spring
TLU SA Eis Bewyse Van President Ramaphosa Wat Boere As Gronddiewe Impliseer – Betwyfel Akkuraatheid Van Paneelverslag »